
Rezumat 


Mondializarea relaţiilor umane în toate domeniile, dezvoltarea rapidă a mijloacelor de 
comunicare, noile tehnici și evoluția științei, dezvoltarea şi consolidarea instituţiilor democratice, 
interdependența progresivă a statelor și apariția unor noi manifestări ale puterii economice, de 
multe ori pe căi ilicite, cu consecinţe politice şi sociale, au condus la o transformare a instituţiilor 
publice, atât interne, cât şi internaționale. Ambele planuri se află în permanentă evoluţie şi se 
condiţionează reciproc. În acest context, serviciile de informaţii cu atribuţiuni în planul securităţii 


naționale şi internaţionale dobândesc o nouă dimensiune și se confruntă cu provocări inedite. 

Motto: „Obiectivul principal de atins al unui serviciu de informaţii este suficient de clar. 


a cunoaște ce se doreşte a fi ascuns”. 


Mondializarea relațiilor umane în toate domeniile, dezvoltarea rapidă a mijloacelor 
de comunicare, noile tehnici şi evoluția ştiinţei, dezvoltarea şi consolidarea instituțiilor 
democratice, interdependenţa progresivă a statelor şi apariția unor noi manifestări ale 
puterii economice, de multe ori pe căi ilicite, cu consecinţe politice şi sociale, au condus la 
o transformare a instituțiilor publice, atât interne, cât şi internaționale. Ambele planuri se 
află în permanentă evoluţie și se condiţionează reciproc. În acest context, serviciile de 
informații cu atribuțiuni în planul securității naţionale şi internaționale dobândesc o nouă 
dimensiune şi se confruntă cu provocări inedite!. 

În majoritatea statelor cu democraţie consolidată, instituţiile de informaţii şi 
securitate au devenit entități necesare şi permanente alături de celelalte instituţii ale 
statului, activitatea lor fiind legitimată ca oricare altă instituţie statală, recunoscându-se de 
către factorii de putere că procesul de culegere, deținerea de informaţii verificate şi 
exploatarea lor de către factorii de decizie legitimi reprezintă o condiţie importantă a 
procesului de guvernare reală şi eficientă. 

Scopul principal al oricărui serviciu de informaţii moderne este acela de a pune la 
dispoziție informaţii veridice, oportune, obiective şi de valoare decidenţilor strategici cu 
privire la interesele interne şi externe de securitate ale statului, în vederea apărării 
intereselor naţionale față de amenințările de securitate, indiferent din ce direcție ar veni 
acestea. 

În domeniul raportului societate civilă — servicii de informaţii ca instrumente ale 
instituţiilor publice, cea mai spinoasă problemă o constituie controlul civil asupra acestor 
servicii. Aceasta nu se datorează doar fostelor regimuri nedemocratice, în care serviciile 
de informaţii sau securitate erau elementul-cheie al controlului, ci şi tensiunii existente, 


generate de o pretinsă incompatibilitate între „informaţii” şi democraţie. 


! Radu-Timofte, Alexandru: Originile şi mărirea, declinul şi renaşerea lumii informaţiilor secrete, 
Editura ANI, Bucureşti, 2004, pp 9-10; 

Democraţia necesită încrederea populaţiei în cei aleşi și, în acelaşi timp, 
transparenţă. Serviciile de informaţii trebuie să opereze în secret pentru a-și îndeplini 
misiunile, ceea ce poate leza, într-o anumită măsură, încrederea şi transparenţa. În timp ce 
democraţiile solide au dezvoltat mecanisme pentru a putea face față acestei dileme, noile 
democraţii se află în plin proces pentru a le crea sau a le consolida. 

Orice discuţie despre control şi informaţii este dificilă din mai multe motive. În 
primul rând, termenii şi conceptele asociate informaţiilor sunt uneori controversate. În al 
doilea rând, multe aspecte legate de elemente ale procesului de informaţii — culegerea, 
analiza, diseminarea — sunt secrete. Oamenii care lucrează în domeniul informațiilor 
formează o categorie specială, ei minimizând, în mod deliberat, ceea ce trebuie să ştie 
ceilalţi despre ei şi despre activităţile lor. În al treilea rând, există relativ puţină literatură 
de specialitate care să se refere la informaţii în cadrul procesului de democratizarea 


societăților. 


1. Serviciile de informaţii instrument al instituţiilor publice 


George Bush jr arăta că: „O bună guvernare înseamnă acea politică ce poate să 
ofere garanţia că angajaţii guvernului responsabili cu apărarea Americii dispun de cele mai 
bune informaţii necesare pentru a lua cele mai bune decizii. Bărbaţii şi femeile din 
comunitatea noastră informativă oferă Americii tot ce au mai bun în fiecare zi şi în schimb 
trebuie să le oferim întregul nostru suport. Pe măsură ce vom continua să reformăm şi 
întărim comunitatea noastră informativă, le vom oferi tot ce este necesar pentru a proteja 
națiunea pe care o servesc.” 

Serviciile de informaţii, ca instrument în mâinile instituţiilor publice, pot fi folosite 
atât în cel mai bun mod, cât şi în cel mai rău: ele pot constitui mijlocul de a depista 
preventiv şi de a controla situaţiile periculoase pentru societate, dar ele pot fi de asemenea 
deturnate de la rolul lor şi pot servi ca mijloc de şantaj secret. Este deci evident că este 
necesară o serie de elemente care să contrabalanseze acest risc în cadrul societăţii 


democratice contemporane care să garanteze respectarea legilor ce reglementează existenţa 


2 Strategia de Securitate a SUA, martie 2002. 

şi activitatea structurilor de informaţii; astfel, în timp ce puterea executivă supraveghează 
gestionarea diferitelor situaţii şi puterea judiciară remediază lipsurile cadrului legislativ, 
puterea legislativă are rolul de a regla prin lege cadrul acţiunii şi să verifice respectarea lui. 

Informaţiile exacte şi oportune cu privire la activitățile, capacităţile, planurile şi 
intenţiile puterilor, oganizațiilor, cetăţenilor străini şi ale agenţilor acestora sunt esențiale 
pentru securitatea națională a statelor democratice. 

Comunitatea Informativă va pune la dispoziţia decidenţilor şi celorlalte instituţii cu 
atribuţii în domeniul securităţii, informaţiile necesare pe baza cărora să se ia decizii cu 
privire la administrarea şi dezvoltarea politicii economice, de apărare şi externe, şi la 
protejarea intereselor naţionale ale ale ţării faţă de amenințările externe pentru securitate 
cu alte cuvinte pentru realizarea unei bune guvernări. 

Serviciile de informaţii asigură culegerea informaţiei în conformitate cu trebuinţele 
statului. Crearea unor politici fundamentale şi luarea deciziei necesită informaţie adecvată 
şi analize pertinente. 

Spionajul implică, pur şi simplu, culegerea şi analizele informaţiei şi transformarea 
acestora în date secrete, în timp ce contraspionajul este responsabil de aflarea de informaţii 
sau de activităţi destinate să neutralizeze serviciile de spionaj ostile. 

În democraţie, pentru ca serviciile de informaţii să-şi realizeze activităţile, în mod 
eficient, există unele domenii de activitate care sunt şi trebuie să rămână clasificate. Toate 
serviciile de informaţii solicită asigurarea secretului asupra acestor obiective. Ele trebuie 
să fie capabile să garanteze protecția identităţii surselor cât şi protecția informaţiilor 
primite. 

Secretizarea este necesară deoarece este singura modalitate să asigure cetăţenilor 
securitatea. Trebuie împiedicată dezvăluirea publică a oricărei surse a celor care lucrează 
pentru o agenţie de informaţii. 

Păstrarea secretului şi dreptul de a fi informat nu sunt noţiuni imuabile, astfel încât 
să se excludă reciproc. Unele ţări democratice au promovat tactica concesiilor care, deşi 
criticabilă, dă, totuşi rezultate. 

Există obiceiul ca unele scurgeri de informaţii să aibă explicaţii plauzibile şi, în 
acelaşi timp, să furnizeze opiniei publice informaţii valoroase care să-i ajute să-şi judece 


aleşii. 

O altă justificare, pentru astfel de scurgeri de informaţii, ar fi că, fără ele, abuzurile 
nu ar fi făcute niciodată publice. Vezi afacerea ţigareta. 

Este un fapt esenţial dacă guvernul este interesat şi caută cooperarea serviciilor sale 
de informaţii cu serviciile secrete sau altor state, menţinerea caracterului secret al originii 
atât a datelor secrete cât şi a informaţiilor specifice. Toate aceste informaţii rămân 
proprietatea naţiunii care le-a oferit şi pe viitor nu pot fi diseminate fără permisiunea 
serviciului de origine. Din moment ce s-au perfectat aranjamente cu alte servicii de 
informaţii pentru realizarea de schimburi, menţinerea secretului este aşteptat şi de la 


serviciile străine partenere. 


2. Organizare 


Serviciile de informaţii civile şi militare se organizează în raport de interesele de 
securiate al statului, de forma sa de guvernământ, precum şi de panoplia de riscuri şi 
ameninţări care aduc atingere securităţii statale. Tot atât de devărat este faptul că puterea 
şi eficienţa unui serviciu de informaţii este dată şi de puterea economică şi politică a acelui 
stat, de considerația arătată de decidenţii politici acestor servicii, precum şi de 
angajamentele pe care statul le are în viaţa internaţională. Suntem membrii NATO şi de la 
1 ianuarie 2007, în UE. 

În organizarea unui serviciu de informaţii se va avea în vedere principiul separării 
între serviciile interne și cele externe. 

Statele democrate îşi separă serviciile interne de cele externe. Acest fapt este 
justificat prin diferitele misiuni şi, mai mult chiar, prin faptul că se pot aplica reguli şi legi 
distincte operaţiilor de informaţii pe teritoriul național faţă de cele externe. 

Misiunea serviciilor interne de informaţii este obţinerea, corelarea şi evaluarea 
informaţiei cu relevanţă pentru securitatea internă. Starea de siguranţă internă este necesară 
pentru protecţia statului, teritoriului şi societăţii împotriva actelor de terorism, spionaj, 
sabotaj, actelor subversive a terorismului, crimei organizate, producţiei şi traficului de 
narcotice etc. 

Misiunea serviciilor externe de informaţii constă în obţinerea, corelarea şi evaluarea 
informaţiilor cu relevanță pentru securitatea internă şi pentru protecția obiectivelor 


strategice. 

Separarea între serviciile interne şi cele externe necesită coordonarea culegerii de 
informaţii referitoare la amenințările, la pericolele şi riscurile transnaţionale: terorism, 
proliferare, droguri. Informaţiile sunt culese de ambele servicii pe acelaşi subiect. De aceea 
trebuie asigurată o colaborare care să permită accesul regulat la informaţiile fiecăreia din 
părți. 

În mod ideal, coordonarea culegerii de informaţii este asigurată de o entitate 
executivă situată la un nivel superior — de exemplu, Consiliul Naţional de Securitate — care 
înştiinţează preşedintele sau prim-ministrul cu privire la integrarea internă, externă, 
economia mondială şi politicile militare în raport cu securitatea naţională. Aceste entităţi 
asigură analizele, îndrumările şi orientarea conducerii tuturor activităţilor de informaţii 
interne şi externe. 

Un alt principiu de care trebuie să se țină cont în proiectarea unor structuri de 
informaţii îl constituie separația dintre serviciile de informaţii şi organismele judiciare 

Legile în vigoare şi informaţiile au scopuri fundamental diferite. În timp ce 
obiectivul legii în vigoare este de a condamna într-un caz specific de criminalitate, sarcina 
serviciului de informaţii este de a culege cât mai multă informaţie posibilă asupra unor 
ameninţări posibile asupra statului şi societăţii. Astfel, un serviciu de informaţii va prefera 
să nu racoleze un criminal identificat — dacă acest lucru va reduce capacitatea de a culege 
informaţii în viitor. De asemenea, un serviciu de informaţii nu va dori să divulge aceste 
informaţii într-un proces deschis de teama deconspirării surselor de informare. Totuşi, 
funcția informaţiilor despre criminalitate (culegerea de informaţii despre crima organizată) 
necesită abilităţi similare celor utilizate de către agenţiile de informaţii. În anumite situaţii, 
țintele serviciilor interne de informaţii pot fi implicate în crima organizată după cum 
interesele a două organizaţii pot fi depăşite. 

În plus, agenţiile de informaţii nu deţin autoritatea de a instrumenta investigaţii 
judiciare, nu au mandat de a aresta şi nu au competenţa de percheziţie în case. Atunci când 
este evident că delictul a fost comis, culegerea dovezilor şi executarea arestării vor fi 
analizate de către specialiştii forţelor de poliție. 

În nici un caz, serviciul intern de informaţii nu trebuie să fie niciodată implicat în 


vreo activitate politică internă. 

Munca de informaţii reprezintă în primul rând un exerciţiu intelectual. Informaţia 
poate servi un instrument ce va înlocui teama, ignoranţa şi suspiciunea cu, cunoaştere şi 
încredere. Cele mai bune rezultate în munca de informaţii se bazează pe toate sursele de 
informaţii. Acestea pot fi obţinute în câteva moduri. Indiferent de obiectiv, militarii au un 
rol util dar controlul de ansamblu trebuie să fie de natură politică. Nu există îndoială, că, 
într-un stat democratic, serviciu intern de informaţii este o sarcină de natură civilă. 

Alături de informaţii, contrainformaţiile reprezintă efortul naţional de a contracara 
serviciile de informaţii străine şi, grupurile şi mişcările politice controlate din exterior, care, 
adesea sunt sprijinite de servicii de informaţii, începând de la infiltrarea în instituţiile 
statului şi stabilirea potenţialului de angajare în activităţi de spionaj, acţiuni subversive sau 
de sabotaj. 

Contrainformaţiile diferă de serviciile de culegere de informaţii, prin faptul că 
acestea există pentru a contracara o ameninţare, fie că ea provine de la un serviciu de 
informaţii ostil sau din partea unor grupuri non statale şi astfel se situează la un anume grad 
de reacţie. Cu câteva excepţii, rezultatele din serviciile de contrainformaţii nu sunt produse 
în termen scurt. 

Serviciul de informaţii are întotdeauna înfățișarea statulu pe care îl deserveşte. În 
general, toate statele democratice ăşi proiectează servicii de informaţii care să servească 
intereselor de securitate ale statului emocrta neavând obiective de supraveghere a 
populaţiei su dizidenţelor. Acestea produc informaţii pentru asiurarea unei bune guvernări 
şi pentru apărarea securităţii cetățeanului. 

Toate serviciile de informaţii sunt supuse controlului civil. În regimurile totalitare 
sau autoritare serviciile de informaţii servesc autocraţilor sau autocraţiilor pentru a-şi 
menţine puterea prin supravegherea strânsă a vieţii politicie şi a societăţi civile, în numele 
unei, aşa zise, democraţii. Un serviciu de informaţii arată exact așa cum este regimul politic 


ce l-a creat. 


3. Controlul serviciilor de informaţii 


In regimurile democratice, puterile executivă, legislativă şi juridică exercită o 
supraveghere asupra serviciilor de informaţii şi a activităţii acestora. Fiecare element îşi 


are rolul său într-un mecanism de supraveghere şi centralizare, al cărui obiectiv este 

asigurarea caracterului de legalitate, proporționalitate şi proprietate pentru activităţile care 
sunt dirijate într-un mediu clasificat. În cadrul acestei proceduri de supraveghere, puterea 
executivă joacă un rol decisiv. Cu cât este mai înalt eşalonul executiv de supraveghere cu 
atât mai serios se execută sarcinile. 

Nivelul executiv este cel încărcat cu responsabilitatea pentru audiere şi control al 
serviciilor de informaţii. În acest fel se crează baza necesară pentru asigurarea transparenţei 
şi controlul parlamentar. 

Există mai multe mecanisme de control asupra activităţii serviciilor de informații. 

Un prim mecanism comun de control al serviciilor de informaţii este existența mai 
multor agenţii diferite, pentru a împiedica o singură entitate să aibă monopolul asupra 
produselor de informaţii. O posibilă soluţie poate fi crearea de servicii de informaţii 
separate pentru armată şi poliție. Pe de altă parte, este nevoie de agenţii diferite pentru 
culegerea informațiilor interne şi externe. 

Această înmulţire a serviciilor poate că nu constituie cel mai eficient sistem, de 
vreme ce diferite servicii au tendința de a se confrunta între ele pentru teritoriu și pentru 
acces la cei care iau decizii, dar elimină posibilitatea deținerii monopolului de către o 
singură organizație sau individ şi creează oportunități pentru un control democratic. Cele 
mai multe țări care caută să-şi reformeze structurile de informaţii au făcut progrese în 
această direcție. 

Al doilea mecanism pentru controlul democratic este supravegherea 

externă. Supraveghează cineva serviciul de informaţii sau el singur are 
responsabilitatea de a-și monitoriza propriile performanțe ? A doua opţiune este foarte 
periculoasă pentru democrație. Dacă serviciile de informaţii sunt sau urmează să fie puse 
sub control civil democratic, atunci este clar că guvernele trebuie să instituie 
supravegherea”. 

Supravegherea executivă se referă, în general, la probleme de eficiență, respectiv 


dacă serviciile de informaţii funcționează eficient și îşi îndeplinesc misiunile. 


3 În SUA, supravegherea asupra serviciilor de informaţii s-a extins în timp, astfel încât agenţiile de 
securitate au inspectori generali, iar partea executivă şi cele două camere ale Congresului menţin corpuri de 
supraveghere. 

Supravegherea juridică implică, de obicei, probleme de legalitate şi respectarea drepturilor 
omului. 

Legislativul monitorizează atât eficienţa, cât şi legalitatea activităților ofiţerilor şi 
(SI). Noile democraţii accentuează această funcţie de supraveghere legislativă. Dacă 
aceste mecanisme funcționează cu adevărat, depinde de alcătuirea comisiei de 
supraveghere, de numărul şi calitatea membrilor. Supravegherea publică, în principal o 
funcție a mass-mediei, se concentrează, de obicei, asupra aspectelor relative la legalitatea 
activităților de spionaj. 

Există o dilemă intrinsecă problemei controlului, şi anume alegerea între controlul 
democratic asupra serviciilor de informaţii şi eficacitatea acestora în a-şi face datoria de a 
apăra națiunea. Această dilemă poate fi redusă conceptual la tensiunea dintre posibilitatea 
de a fi trase la răspundere, ceea ce necesită transparenţă, şi misiunile executate în secret. 

În acest caz, se pune întrebarea dacă nu cumva supravegherea poate avea ca rezultat 
scurgerea de informaţii sau deconspirarea agenţilor. Democraţiile se luptă constant cu acest 
paradox, la care nu există soluție simplă sau sigură. Atunci când se ia în discuţie 
supravegherea legislativă în unele ţări, problema încrederii sau simţul responsabilități 
legislatorilor apare mereu în discuţiei. Mai mult decât supravegherea legislativă, noile 
democraţii trebuie să-şi dea seama de nevoia de a se lupta cu întrebări despre cum şi de 
către cine ar trebui implementată supravegherea. 

Se întâmplă că reformele în domeniul informaţiilor au loc, de obicei, doar când este 
descoperit un scandal, forțând, astfel, politicienii să răspundă solicitărilor publice ca ei „să 
facă ceva”. 

Logic, această situație este și mai răspândită în noile democraţii, din cel puţin trei 
considerente. Întâi, politicienilor le poate fi teamă să se opună aparatului de informaţii prin 
eforturi de a-l controla, pentru că agenția poate deține sau obţine informaţii secrete, uneori 
stânjenitoare despre ei. În al doilea rând, le poate fi teamă pentru că agenţia s-a angajat în 


trecut în acțiuni violente, iar politicienii nu sunt siguri că s-a depășit situaţia de criză. In al 


+ Argentina şi Brazilia deţin acum supraveghere legislativă, dar nu și Guatemala. 
5 Este foarte dificil să se facă judecăţi în mod a priori asupra acestei probleme, dar trebuie observat 


că, din anii '70, de când supravegherea legislativă a fost impusă în SUA, s-au înregistrat mai puţine cazuri 
de dezvăluiri de informaţii clasificate din partea membrilor Congresului decât scurgeri din ramura executivă. 

treilea rând, nu sunt voturi de câştigat în încercarea de a controla organizaţia despre care 
mulți oameni nu știu prea multe sau vor să o ignore. 

În afară de situaţiile de criză, cei mai mulţi politicieni din statele democratice 
consideră că au puţin de câștigat servind comitetele de supraveghere ale serviciilor de 
informații sau implicându-se în activităţi de rutină în acest domeniu, care, prin natura lor, 
vor avea puţină recunoaștere publică şi, de aceea, vor câştiga mai puţin capital politic. 

Într-un studiu efectuat de Centrul de Relaţii Civili-MilitariC, s-a constatat că se 
poate discuta de rezultate bune în controlul serviciilor de informaţii doar în acele ţări care 
au soluţionat deja problemele generale ale controlului civil al armatei şi care au început să 
instituţionalizeze structurile şi procesele pentru acest control. În țările în care nu s-au făcut 
încă aceşti paşi, mediul rămâne prea opac sau tensionat pentru discuţii deschise despre SI 
şi supravegherea lor. În niciun caz, serviciile de informaţii nu reprezintă prima problemă 
de care noua conducere civilă vrea să se ocupe. 

În regimurile democratice, puterile executivă, legislativă şi juridică exercită o 
supraveghere concretă asupra serviciilor de informaţii şi a activităţii acestora. Fiecare 
element îşi are rolul său într-un mecanism de supraveghere şi centralizare, al cărui obiectiv 
este asigurarea caracterului de legalitate, proporționalitate şi proprietate pentru activitățile 
care sunt dirijate într-un mediu clasificat. În cadrul acestei proceduri de supraveghere, 
puterea executivă joacă un rol decisiv. Cu cât este mai înalt eșalonul executiv de 
supraveghere, cu atât mai serios se execută sarcinile. 

Nivelul executiv este cel încărcat cu responsabilitatea pentru audiere şi control al 
serviciilor de informaţii. În acest fel se creează baza necesară pentru asigurarea 
transparenţei şi controlul parlamentar. 

Serviciile de informaţii reprezintă o armă a guvernului la fel ca şi poliția şi 
pompierii. De aceea, ele trebuie să acţioneze în conformitate cu politicile statului şi să 
urmeze obiectivele relevante ale acestor politici. De aceea trebuie să existe un sistem 
concret de sarcini, controlat nu numai de însăşi agenţiile de informaţii ci şi de către 


departamente ale instituţiilor statului în sarcina cărora este culegerea informaţiilor. 


$ Centrul de Relaţii Civili-Militari din cadrul Naval Postgraduate School, Monterey, California, 
SUA. 

În general, cu cât se acordă un mai mare interes şi atenţie asupra activităţii 
serviciilor cu atât serviciile vor deveni mai preocupate cu dirijarea treburilor zilnice ale 
guvernului şi, cu atât mai mult ele vor deveni subiectul verificărilor şi bilanţurilor. 

Serviciile trebuie să aibă asigurate legalităţile acţiunilor ce le vor îndeplini. De 
aceea, comunitatea informativă necesită - pe lângă legislaţie — ordine de execuţie, directive 
şi reglementări care să le îndrume activităţile. De asemenea este nevoie de un sistem de 
coordonare şi de anume mecanisme pentru controlul activităţii. 

Serviciile de informaţii au nevoie de un regim bine statuat care să elibereze 
autorizarea modalităților prin care se pot colecta informaţii, în sensul asigurării că 
obiectivele de necesitate şi proporţionalitate sunt considerate în mod adecvat înainte ca 
acţiunea să se întreprindă. Una din cele mai intensive metode solicită semnătura ministrului 
responsabil. În unele ţări rolul autorizării cade în sarcina justiţiei. Dar executivul tinde să 
se situeze într-o poziţie mai bună pentru a determina ce politică trebuie adoptată în 
securitatea internă şi externă şi în apărarea naţională. Serviciile trebuie analizate pentru 
modalităţile în care folosesc informaţiile. Trebuie definit ce informaţii sunt sensibile, 
nivelele de clasificare şi autoritate, de clasificare sau reducerea gradului de clasificare, 
asigurarea informaţiilor clasificate etc. 

Una din principalele sarcini ale organismului de supraveghere şi control este de a 
se asigura că serviciile de informaţii funcționează în mod adecvat: adică, ele survolează 
problemele reale, culeg informaţii adecvate şi răspund trebuinţelor celor ce iau decizii. 

Originea supravegherii trebuie să fie în cele din urmă preşedintele, primul-ministru 
sau Consiliului Naţional de Securitate. Există raţiuni practice pentru care aceştia şi 
ministrul responsabil nu pot acorda atenţie deplină tuturor sarcinilor de supraveghere. 

De aceea, problemele ţărilor democrate desemnează persoane sau stabilesc 
comitete sau jurii însărcinate cu supravegherea activităților de informaţii. Persoanele 
individuale pot fi investite ca inspectori, controlori, consilieri etc. şi care raportează 
preşedintelui, primului ministru sau ministrului responsabil. 

Comitetele pot fi desemnate pentru a raporta unui Consiliu Naţional. Aceste 
comisii/comitete pot fi constituite din membri din afara guvernului, persoane caracterizate 
prin natura integrităţii, capacităţilor, diversivităţii fondului şi experienţei. Totuşi, nici un 


membru nu trebuie să manifeste vreun interes personal sau vreo relație cu o anume agenţie 

de informaţie. Unele ţări deţin comitete pentru supravegherea activităţii informative şi 


pentru analiza politicii pentru examinarea performanţei şi politicii. 


4. Supravegherea legislativă 


Autoritatea parlamentară de desemnare a bugetului asigură controlul asupra 
bugetelor organizaţiilor de informaţii. Natura sferei de informaţii limitează informaţiile ce 
pot fi oferite publicului. Ca reprezentanţi ai opinii publice, comisia parlamentară de 
supraveghere trebuie să aibă acces la informaţiile clasificate. Trebuie să 1 se permită să 
solicite rapoarte, să audieze şi să conducă investigaţii pentru a demonstra abuzurile. Pentru 
a putea realiza această sarcină, acei parlamentari implicaţi trebuie să dețină pe lângă 
integritate — încrederea serviciilor de informaţii cât şi a societăţii civile. 

Pentru o comisie desemnată, misiunea şi sarcinile sale trebuie limitate doar la 
activitatea de informaţii, orice altă muncă o va împovăra. Mai mult, comisia reprezintă un 
organism, un corp politic şi constituie subiectul unor controverse politice. Membrii 
comisiei trebuie să manifeste responsabilitatea de a evita controversele în momentele de 
criză iar serviciile de informaţii trebuie să manifeste responsabilitatea de a-şi masca 
obiectivele misiunilor şi de a nu fi puse de către comisie în postura de a urmări noi 
obiective. Un alt punct critic al supravegherii îl constituie echilibrul dintre independenţă şi 
criticism, pe de o parte, şi menţinerea relației de muncă dintre comisie şi agenţiile de 


informaţii, pe de altă parte. 


5. Supravegherea juridică 


Ordinea constituţională include catalogul drepturilor şi libertăților fundamentale şi 
a măsurilor eficiente pentru protecția acelor drepturi împotriva oricărei forme de violare. 
Nici un serviciu de informaţii nu poate ameninţa în mod arbitrar acele drepturi şi hbertăţi; 
dacă se întâmplă acest lucru, atunci au loc ameninţări la adresa ordinii constituţionale în 
loc să o protejeze. 

Munca de informaţii este esenţială în pregătirea luării deciziei dar pentru obținerea 
de informaţii sunt necesare măsuri specifice, în parte pentru a justifica necesități 
guvernamentale care trebuie dirijate în maniera de a păstra şi a direcționa conceptele 


determinate ale proprietăţii, libertăţilor civile şi a drepturilor civile. În acest sens, 

supravegherea se impune cel mai mult. Supravegherea juridică impune anumite limite în 
obținerea unui echilibru adecvat între protecţia drepturilor individuale şi achiziţia 
informaţiilor esenţiale. Autoritatea juridică supremă trebuie să aprobe setul de proceduri 


stabilite. 


6. Cadrul legal 


Comunitatea de informaţii necesită crearea unui cadru legal în care să opereze 
serviciile de informaţii. Acest cadru trebuie să definească zona de responsabilitate a 
serviciilor, limitele de competenţă, mecanismele de supraveghere şi monitorizare cât şi 
mijloacele legale de prelucrare a plângerilor în cazul violării drepturilor. De aceea, 
comunitatea de informaţii solicită un sistem de reglare statutar, de coordonare şi control 
pentru îndrumarea muncii. Acest sistem poate fi dirijat prin legi, ordine executive, directive 
şi reglementări ministeriale sau ale agenţilor. 

Legislaţia națională trebuie să stabilească misiunile fundamentale, 
responsabilităţile, restricţiile, structurile şi relaţiile dintre serviciile de informaţii asociate 
în comunitatea de informaţii. Legea impune limitele în care, alături de protecția datelor şi 
alte câmpuri de aplicaţie, să se realizeze un echilibru între protecţia drepturilor individuale 
şi achiziţia informaţiilor esenţiale. În mod ideal, legea nu trebuie construită pentru 


autorizarea activităţilor legale şi nici nu va asigura vreo excepţie de la oricare altă lege. 


7. Procesul de reformă 


Este un fapt de la sine înţeles că reforma în sistemele de informaţii este un proces 
cu dificultăți speciale. Organizațiile de informaţii asociate cu regimuri ex-dictatoriale sunt 
discreditate în mod frecvent. Fără îndoială, pentru a proteja reputaţia noii democraţii, 
reforma agenţiilor de informaţii trebuie realizată în mod adecvat şi cu deplină transparenţă. 
Aceasta nu poate fi realizată în izolare. 

În special, în statele care trec prin transformări politice, codurile de legi politice şi 
etice ale trecutului se pot constitui într-un impediment al reformelor. Acestea vor trebui 
prelucrate la nivelul serviciilor, la nivelul politic cât şi în societate ca întreg. Pe de altă 


parte, reforma în serviciile de informaţii poate ajuta în sensul depăşirii trecutului. 

8. Parteneriatul serviciilor de informaţii cu societatea civilă 


Pentru a dezbate principiile fundamentale ale monitorizării serviciilor în cauză este 
importantă adoptarea unor considerente de bază. 

În primul rând, ce înseamnă „informaţia”? În acest context, este vorba de 
informaţia care se referă la ameninţări strategice care pot periclita supravieţiurea unei 
națiuni. Acestea pot fi a atât de natură externă, cât şi interne, implicând cetăţeni care 
operează în cadrul graniţelor naționale. Diferenţa între cele două tipuri de ameninţări face 
distincția între prerogativele legale şi limitele aplicabilităţii acestora. 

În al doilea rand, care ar fi informaţiile utile? În cazul de faţă, cele care permit unui 
stat să anticipeze şi să adopte măsuri împotriva amenințărilor la adresa securității naționale. 

În al treilea rand, orice democraţie modernă trebuie să îşi asume angajamentul 
respectării şi apărării drepturilor şi libertăţilor cetăţeneşti. O legislație adecvată, 
transparenţa guvernamentală (instituţională), libera circulaţie în interiorul şi în afara 
graniţelor naţionale constituie obiectivele de bază ale unei democraţii. În acest context, 
permeabilitatea graniţelor facilitează tranzitul deopotrivă de factori pozitivi şi negative, în 
timp ce culegerea de informaţii utile protejării siguranţei naţionale trebuie să fie 
eficientizată şi conformată principiilor democratice, astfel încât neutralizarea factorilor 
negativi să nu trezească temerile şi ostilitățile societăţii civile privind potenţialul pericol de 
lezare gravă a drepturilor şi hbertăţilor cetăţeneşti. 

În al patrulea rând, pentru a fi eficiente, serviciile de informaţii trebuie să 
beneficieze de sprijin public şi de susținere, acţionând doar în conformitate cu legea şi sub 
supravegherea unor comisii de monitorizare a activităţii; în caz contrar, rolul acestor 
servicii devine controversat, alimentând permanent suspiciuni şi neîncredere, creând 
disensiuni, destabilizare sau conflicte. 

Esenţial pentru o societate democratică este ca serviciile de informaţii să fie 
receptive şi să se adapteze cerinţelor poporului; statul nu se confundă cu un anume partid 
politic, iar culegerea de informaţii în scopuri politice depăşeşte limitele legale ale acestei 
activităţi. 

În al cincilea rând, secretizarea, esenţială în culegerea de informaţii, poate genera 
neîncredere şi suspiciune, de aceea este nevoie de o monitorizare eficientă a acestei 


activităţi, pentru contracararea unei imagini nedorite. Secretizarea, în esenţa ei, este o 

provocare specială la adresa statului democratic, întrucât pune sub semnul întrebării 
“sinceritatea” unei administrații. 

Neîncrederea manifestată de cetăţeni cu privire la activităţile desfăşurate de 
serviciile de informaţii reprezintă o problemă general valabilă în toate statele. Una din 
principalele modalităţi de contracarare a neîncrederii cetăţenilor în serviciile de informaţii 
este ca acestea să acționeze cu prudenţă, în conformitate cu standardele legale comunicate 
public, iar comisiile de monitorizare a activităţii să se asigure că obiectivele şi metodologia 
sunt în deplină armonie cu normele legale, principiile şi strategia societăţii în care 
funcţionează. 

Prin lege se pot impune limite cu privire la activitatea de informaţii, fără a fi 
afectate funcţiile adecvate ale acestora; prin folosirea de entităţi independente, responsabile 
în faţa societăţii civile, pot fi create modalități eficiente de interpretare şi punere în aplicare 
a legilor existente. 

Separarea reală a puterilor în stat poate crea un sistem extrem de favorabil unui 
control independent. Fără structuri de monitorizare, activitatea de culegere de informaţii 
poate fi mai puţin riguroasă, existând pericolul recurgerii la standarde şi mijloace de 


culegere controversate din punct de vedere legal. 


9. Controlul asupra activităţilor de culegere de informaţii 


Sarcina de monitorizare a serviciilor de informaţii presupune două dimensiuni. În 
primul rând, la nivel organizaţional, un stat trebuie să se asigure că serviciilor secrete 
militarizate li se acordă doar acele responsabilităţi şi prerogative şi doar acel grad de 
protecţie a securităţii necesar pentru asigurarea siguranţei naționale. 

În al doilea rând, la nivel individual, trebuie să existe un mecanism de stimulare, 
monitorizare şi cultură care să impună respectarea restricțiilor impuse asupra obiectivelor 
şi prerogativelor serviciilor de informaţii şi care să le conştientizeze de faptul că nu deţin 
şi capacitatea de a ascunde operaţiunile şi adevăratele motive sub pretextul asigurării 
siguranţei naţionale şi al protejării secretelor. Începutul logic îl constituie dezbaterile 
privind obiectivele şi metodele permise în activitatea de culegere de informaţii. Într-o 
societate democratică, există două modalități prin care poate fi definită activitatea de 


monitorizare a mijloacelor şi metodelor utilizate în culegerea de informaţii. 

În primul rând, alegerea țintelor trebuie să fie justificată de fapte care să asigure 
conexiunea cu obiectivele legitime din punct de vedere democratic ale culegerii de 
informaţii. 

În al doilea rând, asigurarea protecţiei împotriva pericolelor reprezentate de 
operaţiunile de culegere de informaţii - definirea principiilor acceptate de opinia publică 
dintr-un stat democratic - este realizată prin evaluarea, adoptarea şi implementarea unui set 
de legi care impune restricţii asupra metodelor utilizate în derularea operaţiunilor de 
culegere de informaţii şi asupra dezvăluirii de informaţii despre cetăţeni sau rezidenţi ai 
statului respectiv. 

Una dintre provocările cu care se confruntă noile democraţii în elaborarea 
reglementărilor privind serviciile de informaţii o constituie dezvoltarea structurilor de 


profil private. 


10. Mijloacele de exercitare ale controlului parlamentar în UE 


Politica gestionării informaţiilor, destinată să asigure securitatea statului şi buna 
funcționare a organismelor publice însărcinate cu securitatea statului este expresia 
responsabilităţii guvernelor care dau socoteală parlamentelor în acelaşi mod în care fac 
acest lucru pentru celelalte sectoare ale vieţii politice. 

Se găsesc în ţările UE diferite organisme însărcinate cu culegerea de informaţii 
pentru asigurarea securităţii statului: ţările care au ales o structură diversificată pentru a 
evita formarea unei puteri oculte au introdus o distincţie clară între domeniul civil şi cel 
militar, cu servicii de informaţii distincte; servicii care se subordonează Ministrului de 
Interne sau Ministrului Apărării şi, în anumite cazuri, parţial, Ministrului Justiţiei. În alte 
țări, această distincţie nu a fost considerată nici utilă, nici funcţională iar responsabilitatea 
privind serviciile secrete revine direct Primului Ministru, responsabilitate pe care Primul 
Ministru o împarte, în domeniul secretelor de stat, cu Preşedintele Republicii. 

În fiecare sistem, culegerea şi gestionarea informaţiilor secrete trebuie să se 
efectueze fără a cădea în excesele care au caracterizat majoritatea dictaturilor pe care le-a 


cunoscut istoria. 

Pe de altă parte, cetăţenii trebuie să fie asiguraţi cu privire la utilizarea corectă a 
acestor date şi parlamentele au dorit să legifereze găsind o formulă originală de control şi 
de garanţie. 

Primul obiectiv al rolului jucat de parlamentari este de a verifica respectarea 
cadrului legislativ de către serviciile de informaţii, cadru pe care parlamentele însele l-au 
fixat prin aprobarea legilor instituind sistemele de securitate ale statelor: în aceste legi ei 
au trebuit să asigure mai întâi echilibrul între securitate şi libertate, între interesul colectiv 
şi drepturile cetăţenilor, fixând punctul intermediar în funcție de situaţia reală şi de istoria 
fiecărei țări. 

Situaţia fiecărei ţări determină de asemenea ce tip de control pot să exercite 
parlamentele, în opoziţie sau în colaborare cu serviciile de informaţii, sau ambele în acelaşi 
timp. 

În sfârşit, parlamentele au rol de arbitraj între serviciile secrete şi opinia publică, 
asupra căreia ele trebuie să exercite un rol pedagogic de informare, ajutând-o să înţeleagă 
utilitatea şi necesitatea acestor activităţi ale căror obiective au fost acceptate democratic. 

Informaţiile necesare securităţii statului sunt totodată mai speciale şi prin natură, 
conţinutul lor nu poate fi dezvăluit dinainte şi nici, în multe cazuri, nu poate fi discutat sau 
adus la cunoştinţa opiniei publice. Serviciile, nu pot fi dirijate nici prea meticulos, nici 
controlate în detaliu, pentru că eficacitatea lor operaţională ar avea de suferit. În acelaşi 
timp, este vorba despre o activitate exercitată în țări democratice în care drepturile la 
libertate şi la demnitate individuală sunt respectate de sistem şi în care opinia publică nu 
admite abuzurile puterii. În acest context este dificil să împaci exigenţele de 
confidenţialitate şi exercitarea controlului parlamentar cu respectarea drepturilor 
cetăţenilor. 

Pentru a-şi exercita funcţia de control asupra activităţii guvernelor, camerele dispun 
de puteri de informare, de urmărire şi control prevăzute în reglementările interne, de 
exemplu: întrebări, hotărâri, anchete, misiuni de studiu etc. Este vorba de mijloace clasice, 
comune aproape tuturor parlamentelor moderne. 

După constatarea ineficacităţii mijloacelor clasice de control parlamentar, 
majoritatea Adunărilor au dorit să grupeze aceste activităţi mai degrabă dispersate în cadrul 


unui singur organism ad-hoc, încercând să rezolve conflictul între imperativul rezervei şi 

al secretului, indispensabile pentru activitatea serviciilor de informaţii şi transparenţa 
necesară controlului parlamentar conform principiilor democratice ale ţărilor noastre. 
Aceste organisme, create sub formă de mici comitele specializate, cu competenţe bine 
delimitate, trebuie să aplice norme destul de stricte pentru munca lor. Comitetele există de 
acum în aproape toate ţările noastre; multe sunt în faza de transformare şi, acolo unde nu 
sunt încă, este o dezbatere în curs şi propuneri în studiu. 

Înainte de a examina experienţa fiecărei ţări, ar trebui să ne interesăm de diferitele 
aspecte ale acţiunii parlamentare, aşa cum se prezintă concret. Se pot releva 3 funcţii: 


= urmărirea, controlul şi scrutinul, care corespund celor 3 nivele de intervenţie 
vis-a-vis de acţiunea serviciilor de informaţii; 

= urmărirea se exercită pe baza rapoartelor juridice pe care serviciile le prezintă 
prin intermediul ministrului responsabil şi care furnizează ocazia dezbaterilor 
generale asupra finalităților muncii îndeplinite. Controlul reflectă apoi 
posibilitatea parlamentarilor de a cere accesul la anumite dosare şi de a chema 
responsabilii să-şi justifice anumite acțiuni; 

= scrutinul, în fine, este activitatea tipică a unei democraţii parlamentare care 
exprimă, prin vot, aprobarea proiectelor de activităţi a serviciilor, mai întâi prin 
afectarea creditelor necesare, până la încrederea politică în ministrul 
responsabil sau în guvern, în ansamblul său. 

Cât despre alegerea organului parlamentar cel mai adaptat, ţinând cont de 


complexitatea şi sensibilitatea problemei, se poate distinge un control exercitat direct de 
un comitet parlamentar asistat de experţi sau de un organism care poate fi o comisie tehnică 
sau un ombudsman, numit de parlament. Această alegere este legată de asemenea de voinţa 
legislatorului de a îndepărta, într-o anumită măsură, politica de această funcţie, care trebuie 


să fie neutră şi să constituie o garanţie pentru cetăţeni. 


Concluzii 


Controlul democratic exercitat asupra serviciilor de informaţii este important din 
mai multe motive: 


1. asigură un echilibru între sectorul securităţii şi cel al libertăților civile; 

2. în orice societate deschisă şi liberă, populaţia are tendinţa de a privi cu suspiciune 
serviciile de informaţii, fapt ce poate fi evitat prin organizarea de dezbateri publice, 
pentru asigurarea cetăţenilor că obiectivele urmărite sunt legale şi democratice; 

3. este esenţial ca cetăţenii să fie convinşi că aceste servicii operează numai în baza 
legii, că respectă prevederile legale şi că sunt supuse controlului democratic. 

4. o nouă democraţie impune transformarea serviciilor de informaţii în baza unui 
cadru legal bine formulat, în conformitate cu principiile unei societăţi libere; 

5. acest proces presupune renunţarea la „aparatul de stat” închis şi represiv şi 
înlocuirea lui cu un serviciu transparent, fireşte, în limita restricțiilor prevăzute de 
lege. 

Putem aprecia, după efectuarea unui studiu comparative între principalele instituţii 


de securitate din statele de democraţie, inclusiv cele ale României, că supravegherea și 
controlul serviciilor de informaţii sunt reglementate prin lege şi că instrumentele de control 
se găsesc la nivelul administrativ, executiv, juridic şi parlamentar. Totodată, constatăm că 
puterea controlului parlamentar este în creştere. 

Această creștere, precum şi perfecționarea instrumentelor controlului parlamentar 
au avut ca punct de plecare evitarea oricăror greşeli şi erori în activitatea informativă, 
eliminarea oricăror suspiciuni legate de unele activităţi ilegale ale serviciilor, de evitare a 
abuzurilor şi a unor scandaluri ce ţin prima pagină a ziarelor, dar şi evitarea unor factori de 
risc din interiorul organizaţiilor care ar putea să le conducă spre unele eșecuri iremediabile, 
punându-se în dificultate interesele naționale de securitate. 

Bunăstarea unei națiuni trebuie pusă în relație strânsă cu evoluţiile şi conexiunile 
dintre cetăţenii şi organizaţiile civile interne, indiferent de natura acestora. Iar cei ce conduc 
trebuie să vadă întreg ansamblul şi să identifice modelele de evoluţie şi soluţiile ce se 
prefigurează la niveluri mai largi, pentru a reuşi să se adapteze rapid la situaţie şi să o 
gestioneze fără fisuri. 

Societatea de azi ca şi cea de mâine are nevoie de o dezvoltată cultură de securitate, 
iar cadrul de bază adecvat creării şi dezvoltării unei astfel de culturi îl reprezintă 
organizaţiile, în general, şi organizațiile de informații cu atribuţii specifice în sfera 
securităţii. Diada informaţie şi scopul organizaţional, reprezintă cheia de înţelegere a 
culturii organizaționale moderne. 

Informaţia reprezintă mai multă cunoaștere şi un factor de putere neegalat doar în 
mâna acelor lucrători operativi de intelligence, cu minţi aerisite, care înţeleg cum poate ca 
aceasta să determine atingerea unui scop sau valorificarea unei oportunități. Ca urmare, 
puterea unei organizații de informaţii rezidă din capacitatea specialiștilor săi de a percepe 
şi identifica, a colecta, a analiza și a pune în relație elementele care le unesc şi a valorifica 
produşii de informații, utili şi, în acelaşi timp, de a proteja propriile informaţii operative. 
În acelaşi registru, se poate afirma că puterea unui națiuni este dată de puterea organizațiilor 


sale de intelligence şi a lucrătorilor săi operativ. 

„Un bun ofițer operativ sau analist de informaţii „trebuie să fie perceptiv în privinţa 
oamenilor, capabil să lucreze bine cu ei, mai ales în împrejurări dificile, să aibă 
capacitatea de a deosebi minciuna de adevăr, eroarea de realitate, să discearnă 
între închipuire şi realitate, între obiectivism şi subiectivism, esenţialul de ceea ce 
nu este esențial, să posede spirit iscoditor, să aibă o doză de ingeniozitate, să 
acorde atenţie detaliilor, să aibă un dezvoltat spirit de observaţie, să fie capabil 
să-şi exprime în mod clar ideile, să aibă răbdare, să ştie când să tacă, să se poarte 
ca un desăvârșit anonim. 


În plus, să aibă aptitudinea de a se acomoda rapid cu orice împrejurare, să ştie să asculte 
şi să stea de vorbă cu oameni din diverse categorii sociale, de la cel mai umil până 
la academician, să nu fie nepăsător şi superficial, să fie activ în orice împrejurare, 
conştiincios şi bine motivat în ceea ce întreprinde, să aibă capacitatea şi priceperea 
de a cunoaşte, de a capta simpatia şi a influenţa în sensul dorit persoana vizată. 
Trebuie să ştie să încheie uşor şi rapid o discuţie, să evite impasurile în momente 
critice. Să fie cult, inteligent şi competent profesional, serios şi integru moral, 
plăcut, agreabil, convingător, “fascinant”. Să evite a face “gafe” de cultură 
generală, confuzii grave de natură să provoace râsul şi ironia. Prin atitudinea sa, 
să nu stârnească repulsie, invidie, dispreţ sau ostilitate şi să-i ia pe oameni aşa 
cum sunt.” 


Notă: 
Materialul a fost extras şi adaptat din lucrarea „Despre intelligence şi putere”, 


Editura Militară, Bucureşti, 2009, pp.352-371, autor, Stan Petrescu. 

